Osłabiono brakami kadrowymi drużina trynera Berety zagro na wyjyździe szpil ze Lechią Zielona Góra, kero mocno rychtuje sie na rywanż za porażka ze jesiyni we Chorzowie.
Runda rywanżowo Lechia zacła łod rymisu 0-0 ze Stalą Brzeg, a potyn – po pauzie za brak jednyj drużiny we lidze – 3 wygrane, 2 rymisy i 1 sfalony szpil. We drużinie liczy sie na rywanż za sfalone 0-4 ze Ruchem we Chorzowie (tory do nos szczylali: Mokrzycki, Idzik x2, Janoszka).
Ruch jedzie na szpil bez Michała Biskupa, kiery musi łodbymbnić kara 2 szpilów za czerwono kartka jako chyciōł we szpilu ze Polonią Bytom, a gra Mariusza Idzika stoi pod znakiym zapytaniô, bo uraz okozoł sie poważniyjszy. Niy zagro tyż Piotr Wyroba i Korad Kasolik – łoba przekroczyli limit żółtych kartek. Zagrożyni we szpilu ze Lechią som Tomasz Foszmańczyk (3 żk) i Michał Mokrzycki (7 żk).
Przewidywany skład Ruchu:
Bielecki – Kwaśniewski, Kozłenko, Kawula, Kowalski – , Foszmańczyk, Mokrzycki, Będzieszak – Guzdek, Janoszka.
Kontuzje i wykluczynia to łokazja do gry do innych fusbalorzy. Przewidujymy, że ze racji braku Kasolika zagro Kozłenko, a braki we ataku uzypełni wypożycony na tako ewentualność Bartosz Guzdek.
Plan szpilów 28 raji:
Foto-Higiena – Gwarek TG
Stal Brzeg- Pniówek Pawłowice
ROW 1964 – LKS Goczałkowice
Polonia Nysa – Górnik II
Polonia Bytom – Warta Gorzów Wlkp. (17:00)
Rekord BB – Polonia-Stal
Lechia ZG – Ruch Chorzów (17:00)
Zagłębie II – MKS Kluczbork
Ślęza Wrocław – Piast Żmigród (14:00)
Ze godzinami zaznacone sôm szpile kiere nôjbarzij interesujom kybiców Ruchu, cyli szpile Ślęzy Wrocław i Polonii Bytom. Łobie drużiny walczom ze Ruchem ło piyrwszy plac we lidze.
Szpil Ruchu bydzie szło łoglōndać na łoficjalnym kanale Ruchu tukej => KUP DOSTĘP DO TRANSMISJI bydzie tyż rylacja radiowo we RADIO WIDZEW,oraz na YouTube (link poniżyj).
Przipominŏmy tyż ło nŏszyj zabawie. Typer Na Niebiesko pod patronatym Baru „Kinga” znŏjdziecie tukej => Typuj i wygrywej
własne
szl_Latn szl_Latn szl_Latn pol_Latn szl_Latn pol_Latn szl_Latn deu_Latn szl_Latn eng_Latn szl_Latn sun_Latn als_Latn szl_Latn pol_Latn szl_Latn szl_Latn szl_Latn szl_Latn pol_Latn